Ngwana wa mathomo e be e le Esau, gomme wa bobedi e le Jakobo. Esau o be a rata go hlwa nageng, e bile a kgona go tsoma diphoofolo. Eupša Jakobo o be a rata go dula ka gae.
Jehofa o ile a holofetša Jakobo eng? Ithute ka mo go oketšegilego ka gore o taoneloute karata ye ya Beibele.
O ka bontšha ka ditsela dife gore o tšeela dilo tše kgethwa godimo? Kamoo mpshe e neng e fumane molala o molelele ka teng
Mong Mpshe o ne a le mosa, a lokile mme o ne a rata Mof Mpshe haholo. Kamehla o ne a mo thusa ka dintho tseo a lokelang ho di etsa.
Ka tsatsi le leng, Mof Mpshe a behela mahe a supileng sehlaheng sa hae ka hara mokoti fatshe. O ile a ala masiba a hae mme a fuama mahe a hae ho a futhumetsa. Ka matsatsi a mangata o ile a dula moo a hlokometse mahe ao.
“Mof Mpshe ya ratehang,” ha rialo monna wa hae ka bosiu bo bong, “haesale o fuame mahe a rona ka matsatsi a mangata. Masiba a ka a matsho a fifetse jwaloka bosiu. Ha ke no bonahala lefifing, kahoo ke tla hlokomela mahe a rona bosiu. Ke tla o bolokela ona a futhumetse. Mme o tla kgona ho ba le nako ya ho phomola. O ka nna wa natefelwa ho fihlela letsatsi le tjhaba hoseng.”
Mof Mpshe o ne a thabile haholo. O ne a batla ho otlolla maoto. A phahama mme Mong Mpshe a dula ha bohlaswa feela ho fuama mahe. Mof Mpshe a hlohlora masiba a hae ho bontsha kamoo a thabileng ka teng. Yaba o a tsamaya ho ya tantsha thoteng e neng e potapotile sehlaha sa bona.
Ka bosiu bo bong, ngwedi e kganyang jwaloka silivera ya etsa diriti tse makatsang thoteng. Diriti tseo e ne eka di a tantsha. Mong Mpshe o ne a otsela haholo. Mahlo a hae a ne a batla a tutubetse ha a utlwa mofumahadi wa hae a tsheha. O ne a se a phaphame ka nako eo a neng a utlwa hoo. A phahamisa mahlo a sheba.
Qalong o ne a sa bone letho. A holla molala o mokgutshwane haholo kamoo a ka kgonang mme a mmona. Mof Mpshe o ne a tantsha hara jwang, pakeng tsa dihlahla a bapala papadi ya maipatile le mpshe e nngwe e ntle ya mohlankana. Ha a ne a ipata ka hara dihlahla, o ne a holla molala haholo kamoo a ka kgonang ho etsa bonnete ba hore monna wa hae o ntse a dutse hodima mahe.
Qetellong, bosiu bo bolelele lelele ba esa mme letsatsi la tjhaba. Ha le tjhaba, Mong Mpshe o ne a bona mofumahadi wa hae a kgutla ho tla fuama mahe motsheare. O ile a leka ho ema, empa a ikutlwa mmele wa hae o sataletse. Mesifa e molaleng e ne e le bohloko.
Qetellong a ema. E ne e le moo a reng o tla bolella mofumahadi wa hae kamoo a kgenneng ka teng, ha a sheba tlase maotong a hae. A ne a bonahala a le hole le hlooho ya hae. Hanghang a tseba se etsahetseng – bosiung boo bo bolelele o ne a sarollotse molala wa hae haholo wa eba molelele.
Mme he ke kamoo ho ileng ha etsahala hore Mong le Mof Mpshe ba be le melala e melelele! Mme ke kahoo ho tloha bosiung boo ho fihlela kajeno mpshe e nngwe le e nngwe eo o e bonang e nang le molala o molelele.